ཨོཾ་སྭ་སྟི། སྒྲུབ་གནས་ཡར་
ཀླུང་ཤེལ་གྱི་བྲག་ཕུག་ཏུ། །ཨོ་རྒྱན་མཁན་པོ་ལོ་གསུམ་ཟླ་གསུམ་བཞུགས། །གཉག་ཆེན་ཛྙཱ་ནས་བདུད་རྩིའི་སྒྲུབ་པ་མཛད། །བྲག་ལ་སྡིགས་མཛུབ་གཏད་པས་ཚེ་ཆུ་བཏོན། །གུ་རུ་པདྨས་ཟབ་གཏེར་མང་དུ་སྦས། །གཏེར་
སྟོན་ཆེན་པོ་ཨོ་རྒྱན་གླིང་པ་ཡིས། །བཀའ་འདུས་རྒྱས་པ་པོ་ཏི་སུམ་ཅུ་བདུན། །ཨོ་རྒྱན་བཀའ་ཐང་ལ་སོགས་གཏེར་ནས་བཞེས། །གུ་རུའི་གསུང་སྤྲུལ་དུར་ཁྲོད་རས་ཆེན་གྱིས། །སྒྲུབ་གནས་འདི་ལ་ཞབས་ཏོག་རྒྱ་ཆེར་སྤེལ། །
ཁྱད་པར་ཨོ་རྒྱན་སྐུ་ཚབ་མཐོང་གྲོལ་བཞེངས། །གྲུབ་རྟགས་སྣང་སེམས་འདྲེས་པའི་ཞབས་རྗེས་གསལ། །དེ་ཡིས་བཞེངས་པའི་སྐུ་གསུང་ཐུགས་རྟེན་དང་། །དབུ་ཞྭ་ལ་སོགས་ནང་རྟེན་ཁྱད་འཕགས་བཞུགས། །འབྲེལ་ཚད་

དོན་ལྡན་གནས་མཆོག་ཨེ་མ་ཧོ། ། ཞེས་པའང་འདུལ་འཛིན་མཁན་པོས་ཤེལ་བྲག་ཏུ་བཀོད་པ་དགེ།
གསུངས་ནས་དེའི་གོང་བཅད། གནས་འདིར་ཕེབས་པ་དང་དྲོ་ཐོབ་ཅེས་གསུངས་པས། ཆུ་མ་མཆིས་ཞུས་པ་ན། མཁར་གསིལ་བྱེ་མ་ལ་ཐམ་ཐམ་བདུན་བརྒྱབས་པས་ཆུ་མིག་བདུན་བྱུང་བར་རྣམ་ཐར་ཡིད་ཀྱི་མུན་སེལ་ལས་
གསུངས། ཨོ་རྒྱན་རིན་པོ་ཆེས་མཁར་གསིལ་བསྣམས་ཡོད་དམ་སྙམ་ན་ཡོད་དེ། ཕྱག་མཚན་ཁ་ཊྭཱྃ་དེ་ཐུན་མོང་གདུལ་བྱའི་སྣང་ངོར་མཁར་གསིལ་དུ་མཐོང་བ་རྦ་བཞེད་དུ་གསལ། ཐུན་མོང་མ་ཡིན་པ་ཟབ་གསང་སྔགས་ཀྱི་
སྐལ་ལྡན་རྣམས་ལ་སྦས་ཡུམ་ཤེས་རབ་ཀྱི་ངོ་བོ་ཁ་ཊྭཱྃ་ཀར་མཐོང་བ་ཉིད་དོ། །དེ་ནས་མཁར་ནག་འདི་ཀླུ་བཙན་ཐུ་བ་གཅིག་འདུག་པས་འདུལ་བྱེད་གཅིག་བྱ་གསུངས་ནས་བྲག་ལ་རྡོར་སེམས་ཀྱི་སྐུ་གཅིག་འཇིམ་པ་ལ་བཟོ་བ་
ལྟར་མཛད། བོད་ཀྱི་རྡོ་ལ་བཟོ་རུང་ངམ་གསུངས་ནས་མཐེའུས་བྲག་ལ་ཤྭ་བ་གཅིག་ཕྱག་གིས་བརྐོས། དེ་ནས་ཆུ་ཕ་རིར་བྱོན། མ་མོ་དང་བསྲེ་མོ་ཐམས་ཅད་དམ་ལ་བཏགས། དེ་ལྟར་ལྷ་འདྲེ་བརྟུལ་ཞིང་གཙུག་ལག་ཁང་
བཞེངས་པ་དང་སྐལ་ལྡན་གྱི་སློབ་མ་རྣམས་སྨིན་གྲོལ་གྱི་ལམ་ལ་བཀོད་ཚུལ་དང་གཏེར་སྦས་ཤིང་ལུང་བསྟན་ཚུལ་སོགས་རྣམ་ཐར་སྟོང་ཕྲག་གཅིག་དང་དགུ་བརྒྱ་བཀོད་དེ་གཏེར་དུ་སྦས་པར་གསུངས་པ་ལྟར་མཐའ་ཡས་སོ། །
གཞན་ཡང་མ་འོངས་ལུང་བསྟན་སྐབས་ལྷ་སའི་གཙུག་ལག་ཁང་འདི་ཁོང་པའི་སྙིང་ལྟ་བུ་ཡིན། འདི་མ་སྟོང་ན་བོད་ཀྱི་བསྟན་པ་མི་སྟོང་། དེ་བས་ན་འདི་ཆུས་མི་འཇིགས་པའི་ཐབས་ལ་བརྩོན་པར་གྱིས་ཤིག་གསུངས། དེ་ལྟ་